امور صارفین، خوراک اور عوامی تقسیم کی وزارت
رواں خریف مارکیٹنگ سیزن کے دوران680.68 لاکھ میٹرک ٹن سے زیادہ دھان کی سرکاری خرید
پچھلی خریداری مدت کے مقابلے یہ 813.9 فیصد زیادہ ہے
حکومت نے پنجاب سے 202.82 لاکھ میٹرک ٹن دھان کی خریداری کی جو مجموعی سرکاری خرید کا 29.79 فیصد ہے
جاری خرید مارکیٹنگ سیزن کی خریداری سے 99.88 لاکھ کسان مستفید ہوئے
حکومت کے ذریعہ رواں خریف مارکیٹنگ سیزن کے دوران330476.61 میٹرک ٹن دالوں اور تیل بیجوں کی خریداری ہوئی
کپاس کی 26719.51 کروڑ مالیت کی 9186803 گانٹھوں کی خرید سے 1897005 کسانوں کو فائدہ ہوا
رواں مارکیٹنگ سیزن 2021-2020 کے دوران حکومت کے ذریعہ خریف 2021-2020 کی فصلوں کی کسانوں سے ایم ایس ای کی شرح پر سرکاری خرید کا سلسلہ پچھلے سیزن کی طرح اس بار بھی جاری ہے،
خریف 2021-2020 میں پنجاب، ہریانہ، اترپردیش، تلنگانہ، اترا کھنڈ، تمل ناڈو، چنڈی گڑھ، جموںو کشمیر، کیرالہ، گجرات، آندھرا پردیش، چھتیس گڑھ، اڈیشہ، مدھیہ پردیش، مہاراشٹر، بہار، آسام، جھار کھنڈ، کرناٹک، مغربی بنگال اور تریپورہ جیسی ریاستوں اور مرکز کے زیر انتظام علاقوں سے دھان کی سرکاری خرید کا عمل جاری ہے۔15 مارچ 2021 تک ان ریاستوں / مرکز کے زیر انتظام علاقوں سے کل 680.68 لاکھ میٹرک ٹن دھان کی سرکاری خرید ہوئی۔یہ پچھلے سال کی مدت میں 597.18 لاکھ میٹرک ٹن کے مقابلے 13.98 فیصد کا اضافہ ہے۔6080.68 لاکھ میٹرک ٹن کی مجموعی سرکاری خرید میں تنہا پنجاب کا حصہ 202.82 لاکھ میٹرک ٹن ہے۔ جو مجموعی خرید کا 29.79 فیصد ہے۔
ایم ایس پی کی شرح پر 128512.84 کروڑ روپئے مالیت کی رواں خریف مارکیٹنگ سیزن میں سرکاری خرید سے تقریباً 99.88 لاکھ کسانوں کو فائدہ پہنچا ہے۔
مزید یہ کہ ریاستوں کی تجاویز کی بنیاد پر خریف مارکیٹنگ سیزن 2021-2020 اور ربیع مارکیٹنگ سیزن 2021 میں تملناڈو، کرناٹک، مہاراشٹر، تلنگانہ، گجرات، ہریانہ، مدھیہ پردیش، اترپردیش، اڈیشہ، راجستھان اور آندھرا پردیش ریاستوں سے پرائس سپورٹ اسکیم کے تحت 106.62 لاکھ میٹرک ٹن دالوں اور تیل بیجوں کی خرید کو منظوری دی ہے۔ آندھرا پردیش، کرناٹک، تمل ناڈو اور کیرالہ جیسی ریاستوں سے 1.30 میٹرک ٹن کھوپرا کی خرید کو بھی منظوری دی جاچکی ہے۔پی ایس ایس کے تحت دالوں ،تیل بیجوں اور کھوپرا کی مزید سرکاری خرید کو منظوری ریاستوں سے موصول ہونے والی تجاویز کی بنیاد پر دی جائے گی تاکہ سال 2021-2020 کے لئے اعلان شدہ ایم ایس پی کی بنیاد پر رجسٹرڈ شدہ کسانوں سے ان فصلوں کی خرید کا نشانہ پورا کیاجاسکے۔اگر ان ریاستوں اور مرکز کے زیر انتظام علاقوں میں اس مدت کے دوران اعلان شدہ ایم ایس پی سے بازاری قیمت کم ہوتی ہے تو خرید کا یہ کام مرکزی نوڈل ایجنسیاں ریاست کی نامزد ایجنسیوں کے ذریعہ کریں گی۔
حکومت نے اپنی نوڈل ایجنسیوں کے ذریعہ 15 مارچ 2021 تک330476.61 میٹرک ٹن مونگ، اڑد، تر، چنا، مونگ پھلی اور سویا بین کی خریداری کی ہے۔ جس کی مالیت 1773.83 کروڑ روپئے ہے جس سے خریف 2021-2020 اور ربیع 2021 کے دوران تمل ناڈو، کرناٹک، آندھرا پردیش، مہاراشٹر، گجرات، اترپردیش، ہریانہ اور راجستھان کے 189399 کسانوں کو فائدہ پہنچا ہے۔
اسی طرح 15 مارچ 2021 تک ایم ایس پی کی بنیاد پر 52.40 کروڑ روپئے مالیت کے 5089 میٹرک ٹن کھوپرا  کی خرید ہوئی جس سے کرناٹک اور تمل ناڈو کے 3961 کسانوں کو فائدہ پہنچا۔دالوں اور تیل بیجوں کے لئے ریاستیں اور مرکز کے زیر انتظام علاقوں کے فیصلے کے بعد خریداری کے لئے خصوصی نظم کیا جائے گا۔
ایم ایس پی کے تحت پنجاب، ہریانہ، راجستھان، مدھیہ پردیش، مہاراشٹر، گجرات، تلنگانہ، آندھرا پردیش، اڈیشہ اور کرناٹک جیسی ریاستوں سے سوت بیج کی سرکاری خرید کاسلسلہ کامیابی کے ساتھ جاری ہے۔جس کے تحت 15 مارچ 2021 تک 26719.51 کروڑ روپئے مالیت کی 9186803 کپاس کی گانٹھیں خریدی جاچکی ہیں۔ جس سے تقریباً 1897005 کسانوں کو فائدہ ہوا ہے۔